Thon Hotels

Thon Hotels (tidligere Rainbow Hotels) er fra 2005 markedsnavnet for en kjede av hoteller eid av Olav Thon Gruppen. Kjeden ble etablert i 1989, men Olav Thon la grunnlaget for kjeden i 1974 da han kjøpte Hotel Bristol i Oslo. I 1983 kjøpte Thon Hotell Munch, og startet Oslos første rom-/frokosthotell før han i 1989 dannet kjeden «Rainbow Hotels» med totalt elleve hoteller.

Rainbowkjeden vokste i løpet av de neste fem-seks årene, og i 1995 kjøpte den sine første hoteller i Brussel før den i 1996 kjøpte Summit Stanhope Hotel, Brussels første fem-stjerners hotell. I 2005 endret kjeden navn til dagens Thon Hotels, og hotellene ble delt inn i konseptene Budget, City og Conference.

Noen hoteller i kjeden  
 Britannia Hotel
 Hotel Bristol
 Thon Hotel Linne - forretnings- og konferansehotell etablert i 1969, Linderud, Oslo. 
 Thon Hotel Vettre
 Thon Hotel Gyldenløve i Bogstadveien 20 åpnet i 1992. Bygningen ble tegnet av Hjalmar S. Bakstad og oppført i 1938 som et hybelhus.

Referanser

Eksterne lenker 
 

Hotellkjeder i Norge
Selskaper etablert i 1989